Държавен вестник, бр. 63, 2016 г., стр. 12

СТР.  12	
Д Ъ Р Ж А В Е Н  В Е С Т Н И К 	
БРОЙ  63
„(3) Сертификатът срещу жълта треска е 
валиден пожизнено считано от десетия ден 
след датата на имунизацията.“
Допълнителна разпоредба
§ 2. С постановлението се осигурява 
прилагането на изискванията на Резолюция 
WHA67.13 от 24 май 2014 г. на 67-ата сесия на 
Световната здравна асамблея за изменение 
на Приложение № 7 към Международните 
здравни правила (2005 г.) по отношение на 
изискванията, свързани с ваксинацията срещу 
жълта треска.
Заключителна разпоредба
§ 3. Постановлението влиза в сила от 
11 юли 2016 г. 
Министър-председател:  
Бойко Борисов
За главен секретар на Министерския съвет:  
Веселин Даков
6514
ПОСТАНОВЛЕНИЕ № 203  
ОТ 9 АВГУСТ 2016 Г.
за изменение и допълнение на Правилника 
за прилагане на Закона за Държавна агенция 
„Национална сигурност“, приет с Постановле-
ние № 23 на Министерския съвет от 2008 г. 
(обн., ДВ, бр. 17 от  2008 г.; изм. и доп., бр. 7 
и 101 от 2009 г., бр. 27, 56, 80, 84, 85 и 108 от 
2013 г., бр. 44 и 68 от 2015 г. и бр. 27 от 2016 г.)
МИНИСТЕРСКИЯТ СЪВЕТ
П О С Т А Н О В И :
§ 1. В глава втора се създава раздел Vб 
с чл. 32п – 32т:
„Раздел Vб
Национално звено за получаване и обработ-
ване на резервационни данни на пътниците 
в Република България, превозвани по въздух
Чл. 32п. (1) Националното звено за по-
лучаване и обработване на резервационни 
данни на пътниците в Република България, 
превозвани по въздух, наричано по-нататък 
„Националното звено“, получава и обработва 
резервационни данни на пътниците за всички 
полети до, във или от Република България 
при условията и по реда на ЗДАНС.
(2) Националното звено:
1. изгражда, експлоатира и контролира 
собствен информационен фонд;
2. поддържа информационен портал в 
интернет;
3. осигурява поне два интерфейса за 
предаване от въздушните превозвачи на 
резервационни данни на пътниците в елек-
тронен вид;
4. обработва резервационните данни на 
пътниците чрез автоматични и неавтома-
тични средства при спазване на законите, 
другите нормативни актове и на между-
народните договори, по които Република 
България е страна;
5. съпоставя резервационните данни на 
пътниците с данни, съдържащи се в инфор-
мационни фондове на агенцията, Минис-
терството на вътрешните работи и Агенция 
„Митници“;
6. предоставя резервационни данни на 
пътниците и резултати от тяхното обработ-
ване на компетентните органи при условията 
и по реда на ЗДАНС;
7. води регистрите по чл. 42л ЗДАНС;
8. осъществява текущ и инцидентен 
контрол за изпълнение на задълженията по 
глава шеста „а“ от ЗДАНС освен в случаите 
по чл. 42о, ал. 1 ЗДАНС;
9. съставя констативни актове, актове за 
установяване на административни наруше-
ния по глава шеста „а“ от ЗДАНС и изготвя 
проекти на наказателни постановления освен 
в случаите по чл. 42о, ал. 1 ЗДАНС.
(3) Националното звено осъществява дей-
ността си по ал. 1 в непрекъснат денонощен 
режим.
(4) Председателят на ДАНС утвърждава 
вътрешни правила за работа на Национал-
ното звено.
Чл. 32р. (1) Ръководителят на Национал-
ното звено:
1. планира, организира, контролира и от-
говаря за дейността на Националното звено;
2. отговаря за спазването на законите, 
другите нормативни актове и заповедите на 
председателя на агенцията при осъществя-
ване на дейността на Националното звено;
3. осъществява взаимодействието на На-
ционалното звено със структурните звена на 
агенцията и с други ведомства;
4. осъществява взаимодействието на На-
ционалното звено със сходни структури в 
други държави в съответствие с националното 
законодателство и международните договори, 
по които Република България е страна;
5. подписва изходящата кореспонденция 
на Националното звено;
6. подготвя и предлага за утвърждаване 
от председателя на агенцията вътрешни 
правила за работа на Националното звено;
7. издава правила за свързване на въз-
душните превозвачи към информационните 
системи на Националното звено и дава пис-
мени указания за тяхното прилагане;
8. организира управлението и поддръжката 
на информационната система на Национал-
ното звено;
9. утвърждава графика за дежурства на 
служителите в Националното звено;
10. изготвя и представя на председателя 
на агенцията годишен доклад за дейността 
на Националното звено.